Pick Szeged (kézilabda)

**OTP Bank - Pick Szeged** (korábban Szegedi Előre, Szegedi Volán, Tisza Volán, illetve rövid ideig MOL-Pick Szeged) férfi kézilabda klub. Jogelődjét, a Szegedi Előrét 1961. december 16-án alapították, és innen vált a csapat az ország és Európa egyik leghíresebb férfi kézilabdacsapatává.

## A Pick Szeged története

### A kezdet

A Szegedi Előrét Bérczi Mihály, a Tisza Volán főkönyvelője, majd igazgatóhelyettese és Ludányi Márton testnevelőtanár alapították 1961-ben. 1962-től szerepelt a csapat a városi bajnokságban, ahol rögtön az első helyezést érte el, majd nem találtak erősebb csapatot az 1963-as megyei bajnokságban sem, így két év alatt az NB II-be jutott a klub. Az NB II-ben (vagy az NB I/B-ben, mikor hogy hívták) változatos szereplést ért el a csapat, ám többnyire a biztos bennmaradó helyet szerezték meg. 1970-től Szegedi Volán néven szerepelt, és 1975-ben ezen a néven jutott fel az NB I-be. Az első osztályba feljutó csapat tagjai többek között Oláh Béla, Skaliczki László, Farkas József, Dobó Károly, Tamás Sándor és Giricz Sándor voltak Kővári Árpád edző vezetésével.

### Az első osztály

1976-ban szerepelt a Szegedi Volán először az első osztályban, amikor is nehezen, de sikerült megőrizni NB I-es tagságát. 1977-ben a csapat könnyedén bent maradt az NB I-ben, és elhódította a Magyar Népköztársasági Kupát is. Ekkor már Lele Ambrus és Buday Ferenc vezérelték a csapatot. Első Kupagyőztesek Európa Kupája (KEK) mérkőzését a Szegedi Volán 1977. november 10-én játszotta a Barcelona együttesével, s ezt az akadályt sikeresen vette a csapat, ám a lengyel Łódź csapata már megálljt parancsolt. 1978 és 1982 között új meghatározó játékosok épültek be a csapatba, mint Bartalos Zoltán, Szabó "Sonka" László vagy Tóth Géza, és 1980-tól új edző ült a kispadra Buday Ferenc személyében. 1979-ben harmadik lett a Szeged az NBI-ben, majd 1982-ben a csapat újra elhódította a Magyar Népköztársasági Kupát, és elindulhatott a Kupagyőztesek Európa Kupájában.

### A változatos 1980-as évek

A csapat 1982-ben a KEK elődöntőjéig jutott, ám ott legyőzte őket az SZKA Minszk gárdája. A bajnokságban harmadik helyet, a Magyar Népköztársasági Kupában újfent első helyet szerzett a Szegedi Volán. 1984-ben mindössze ötödik helyezést ért el a csapat, ám a KEK-ben újfent az elődöntőig meneteltek. 1985-ben második, majd 1986-ban már Tisza Volán néven a harmadik helyezést szerezték meg a bajnokságban. Az 1980-as évek végére erősen visszaesett a csapat kilencedik, majd hetedik helyezést elérve, hogy azután az 1990-es években felérjen a csúcsra.

### A legnagyobb sikerek időszaka

1990-ben harmadik, '91-ben viszont újfent csak tizedik helyezett lett a klub. 1991-ben ismételten Kővári Árpád ült a kispadon, akivel szépen lassan haladt a Szeged a létrán felfelé. 1993-tól a Pick Szeged néven szerepelt az egyesület, s ebben az évben megnyerték a Magyar Kupát, és harmadikok lettek a bajnokságban. Az 1993/94-es szezonban a csapat elődöntőig jutott a KEK-ben és ezüstérmet szerzett a bajnokságban, majd az 1995-ös harmadik helyet és City-kupa elődöntőt követően 1996-ban Skaliczki László vezetésével **bajnoki címet szerzett a csapat**. Első Bajnokok Ligája indulása során a Pick Szeged egészen a negyeddöntőig jutott, ahol is az FC Barcelona állta útját a menetelésnek. Az 1990-es évek végére a Pick Szeged "kibérelte" magának a bajnokság harmadik helyét, a csapatban pedig feltűntek az új, kimagaslóan tehetséges fiatalok: Nagy László, Buday Dániel és Laluska Balázs, illetve az idegenlégiósok: a közönségkedvenc kapus, Puljezević Nenad, Vladan Matić, Nikola Eklemović, később Daniel Anđelković és Ratko Đurković.

### Az új évezred csapata

A XXI. század új Pick Szegedet hozott magával, köszönhetően többek között a kimagasló vezéregyéniségeknek (Buday Dániel, Nikola Eklemović) és a klub történetének egyik legnépszerűbb edzőjének, Dragan Đukić-nak. A csapat a bajnokság második helyét szerezte meg rendre a legyőzhetetlennek tűnő ősi rivális Fotex Veszprém mögött, és eleinte az EHF kupában, majd a KEK-ben indult a csapat. 2003-ban a bajnoki második helyezés ellenére az új szabályoknak köszönhetően a Bajnokok Ligájában indulhatott a csapat (Magyarország két klubot indíthatott a sorozatban innentől). A Bajnokok Ligájában már az egykori kézilabda-legenda Kovács Péter vezette a csapatot, ahol az első évben sikerült a címvédő Montpellier csapatát kiütve a negyeddöntőbe jutni, ahol a Magdeburg állította meg a szegedieket. Kovács Péternek sem sikerült a Szegedből bajnokcsapatot csinálnia, a Bajnokok Ligájában pedig rendre elbukott a csapat, így 2006-ban nem hosszabbították meg a szerződését, még annak ellenére sem, hogy a csapat megnyerte a Magyar Kupát.

### A Szeviép-korszak

2005-ben új főszponzor, a Szeviép Zrt. érkezett, a klub tulajdonosa Pistrui László lett, aki három éven belül bajnokcsapatot akart összerakni. A klub vezetése is megváltozott: a Pick Szeged a Tisza Volán SC Hivatásos Kézilabda-szakosztálya lett. A Santé Kézilabda Kft., tehát a csapat ügyvezető elnökévé a korábbi szegedi klasszist és sportigazgatót, Lele Ambrust választották. A társadalmi elnöki posztot Ujhelyi István töltötte be. Az elnökség tagja lett a többségi tulajdonos Pistrui László, a másik tulajdonos (Tisza Volán) képviselője, Dr. Szeri István, a csapat korábbi vezetője, Kővári Árpád, valamint a csapatkapitány, Mezei Richárd.

Kovács Péter menesztése után 2006 nyarán új vezetőedző érkezett Szegedre a szerb Zoran Kurteš személyében, aki az amúgy is szerbközpontú csapatot próbálta feljebb juttatni a bajnoki ranglétrán. A Bajnokok Ligájából és a Magyar Kupából való kiesés, valamint a bajnoki rangadók elvesztése után úgy döntöttek a vezetők, hogy menesztik Kurteš edzőt, és helyette az addigi balszélső, Vladan Matić irányítja a csapatot. Hol jobb, hol rosszabb játékkal, de sikerült a csapatnak elvergődnie a bajnoki döntőbe, ahol hatalmas szívvel és győzni akarással sikerült felülmúlniuk a motiválatlannak tűnő veszprémi gárdát, **megszerezve ezzel a klub történetének második bajnoki címét (2007)**. Az alaposan átalakult, megfiatalodott keret 2008-ban megnyerte Magyar Kupát a szegedi csarnokban.

Azonban a 2008-2009-es szezonban már problémák jelentkeztek. Nem sikerült az újabb győzelem sem a bajnokságban, sem a kupában, ráadásul a Bajnokok Ligája csoportkörében búcsúzott a kissé demoralizálódott csapat. A csoportharmadik hely után KEK-ben folytathatták, de a negyeddöntőben a Nordhorn parancsolt megálljt a szegedi egyesületnek. A vereség után Matić lemondott, de a csapat élén maradhatott egészen a 2009 októberében a kecskeméti nyolcgólos vereségig. Ebben az évben a gazdasági válság miatt a csőd felé tartó Szeviép Zrt. nem tudta biztosítani a korábbi fizetéseket, így többen távoztak. A meggyengült csapat rendbe tétele a korábbi közönségkedvenc, jelenleg nagy-britanniai szövetségi kapitány Dragan Đukić edzőre várt. A csapatnál lévő gondokat jelezte az is, hogy 2010 februárjában a Ghionea-ügy miatt Lele Ambrus ügyvezető lemondott, majd a Móravárosi körútra rendezvénycsarnokot és buszportot álmodó Pistrui László is eladta a tulajdonrészét. Az új ügyvezető elnök a korábbi Tisza Volán-játékos, majd utánpótlásedző, illetve gazdasági szakember Bella Árpád lett.

### A Pick Szeged jelene

Bella Árpádnak meg kellett küzdenie a szűkülő forrásokkal, így egy szerethető, fiatal, főként magyar játékosokból álló csapatot tervezett. Nem tudtak megegyezni Djukiccsal, így a korábbi sikerkovács, Skaliczki László visszatért a Tisza-parti városba. A csapat jelentősen átalakult: közel tíz játékos távozott, köztük Daniel Anđelković, Luka Žvižej, helyettük olyan játékosokat szerződtettek, mint Tatai Péter, Mikler Roland, František Šulc, Lékai Máté.

Ebben a helyzetben Csányi Sándor, a Bonafarm-csoport (melynek a Pick Szeged Zrt. is a tagja) tulajdonosa vette meg a klubot. A Pick Kézilabda Zrt. vezérigazgatójává a korábbi csapatkapitány Mezei Richárdot, az igazgatótanács elnökévé pedig Dr. Szűcs Ernő Pétert nevezték ki. Az igazgatóság további tagjai Fülöp Attila, a Pick Szeged Zrt. vezérigazgató-helyettese és Fasimon Sándor, a Mol Nyrt. ügyvezető igazgatója lettek. Célul tűzték ki a szponzorok és a szurkolók bizalmának visszaszerzését és a Veszprém megelőzését három év alatt. Ezt szolgálta az utánpótlásbázis megerősítése, egy kézilabda-akadémia létrehozása, melynek irányítására Velky Mihályt szerződtették. Tehetséges játékosok is érkeztek: Rajko Prodanović és Ancsin Gábor többek között. A terv jó úton haladt, a csapat a 2011-2012-es szezonban kétszer legyőzte a Veszprémet Szegeden, de a bajnoki címet nem sikerült megszerezni. A Magyar Kupa döntőjében is csak egy gól választotta el a csapatot a sikertől. Azonban a nemzetközi porondon nem sikerült az áttörés, a Bajnokok Ligája halálcsoportjából nem tudtak a továbbjutni. Az európai kupasikereket és a jelentősen megerősödött Veszprém utolérését szolgálta a csapat megerősítése és a svéd nemzeti kerettag Jonas Erik Larholm Szegedre csábítása, aki az első skandináv játékos a Pickben.

2013 nyarától nagy változások történnek a csapat háza táján. A klub nem hosszabbította meg Skaliczki László mesteredző szerződését, helyette Juan Carlos Pastor lett az edző. Spanyol játékosok is érkeztek: Parrondo és Mindegia. A Pick Szeged megnyerte a 2013–2014-es férfi EHF-kupát, ezzel története első nemzetközi kupasikerét aratta.

A 2014-2015-ös idényben a MOL-Pick Szeged a bajnokságban és a Magyar Kupában is a második helyet szerezte meg. A VELUX EHF Bajnokok Ligájában a legjobb nyolc közé jutott, ahol a német THW Kiel állította meg a csapatot. A csoportból a lengyel Kielce mögött a második helyet szerezte meg a Pastor-csapat, majd a legjobb 16 között a német Rhein-Neckar Löwen ellen kettős győzelemmel harcolta ki a továbbjutást. A következő idény előtt távozott a csapat ikonikus alakja, és csapatkapitánya, Vadkerti Attila. A bajnokok ligájában sikerült a továbbjutás a csoportból, majd a nyolcaddöntőben a THW Kiel elleni szoros vereség kiesést jelentett (össz. 62-65). A kupagyőzelem is apróságokon múlott, végül hetesekkel kaptak ki az MVM Veszprémtől, és nagy csatában a bajnoki cím is a bakonyaiaké lett. A szezon végén a keret nagy változásokon ment át.

A 2015-2016-os bajnokságban három év elteltével, kétszer is sikerült meccset nyerni a rivális Veszprém ellen, de a bajnoki és kupaaranyról döntő találkozókat szoros küzdelemben ismét a címvédő nyerte. A Bajnokok Ligájában egyik legjobb szezonát produkálta a csapat, magabiztosan menetelt a legjobb nyolc közé, ahol a későbbi ezüstérmes Paris SG állította meg, nagy nehézségek árán.

A 2017–2018-as szezonban kellemetlen eredmények mellett bravúrgyőzelmeket is aratott a Szeged, legyőzte többek között a világhírű FC. Barcelona csapatát. A Magyar Kupában újra a Veszprémmel mérkőzött meg az aranyéremért a csapat, és újabb nagy csatában szenvedtek 23-21-es vereséget. A Bajnokok Ligájában a nyolcaddöntőben esett ki a csapat, csakúgy, mint két éve a német THW Kiel ellen, 56–50-es összesítéssel. A bajnokság döntőjének első találkozóján, 2018. május 12-én hazai pályán négy góllal győzte le riválisát a Szeged, majd május 20-án a veszprémi visszavágón egy gólt sikerült megőríznie előnyéből, így tizenegy év elteltével újabb bajnoki címet ünnepelhettek a Tisza-partján.

A 2018–2019-es szezonban tizenegy év elteltével újra sikerült megnyernie a Magyar Kupát, miután 2019. április 7-én a Debrecenben rendezett négyes döntő fináléjában 28-27-re legyőzte a Veszprémet.

A koronavírus-járvány miatt a 2019-2020-as bajnokságot és Magyar Kupa-sorozatot sem fejezték be. A 2020-2021-es idényben a szegedi csapat ismét a Veszprémmel játszott a Magyar Kupa döntőjében, és szoros mérkőzésen 28-26-ra kikapott. A bajnoki döntőben kettős győzelemmel, összesítésben négy góllal győzte le a Veszprémet és negyedszer is magyar bajnok lett.

A 2021–2022-es szezon aranybetűkkel íródik a történelemkönyvünkbe. 2021. december 9-én átadásra került az új otthonunk, a PICK Aréna. Színpompás avatóval 8300 néző előtt a THW Kiel legyőzésével vettük birtokba a létesítményt. December 16-án a 60. születésnapunkat ünnepeltük, így csodás eseményekkel zártuk 2021-et.

A Bajnokok Ligájában a negyedik helyen zártuk a csoportküzdelmet, majd a legjobb 16 között búcsúztunk. A Magyar Kupában bronzérmesek lettünk. A magyar bajnokság alapszakaszát a második helyen zártuk, így ismét döntőt játszhattunk. A szegedi egygólos vereség után Veszprémben 30–29-re nyertünk, így idegenben lőtt találattal bajnokok lettünk, megszerezve az ötödik aranyérmünket.

## Otthona

 Fájl:Pick Aréna 3.JPG
2021 előtt a 3600 néző befogadóképességű újszegedi Városi Sportcsarnokban játszott a Pick Szeged. 2021 decemberében avatta fel a csapat az új Pick Arénát, amely 8100 néző befogadására alkalmas.

## Eredmények 1976 óta

### Bajnoki helyezések

* **5x** 1. hely (1996, 2007, 2018, 2021, 2022)
* **18x** 2. hely (1985, 1994, 2002, 2003, 2004, 2005, 2006, 2008, 2009, 2010, 2011, 2012, 2013, 2014, 2015, 2016, 2017, 2019)
* **10x** 3. hely (1979, 1983, 1986, 1990, 1995, 1997, 1998, 1999, 2000, 2001)

### Magyar Kupa-szereplés

* 7x Magyar Kupa-győztes (1977, 1982, 1983, 1993, 2006, 2008, 2019)

### Nemzetközi kupaszereplés

* s = selejtező
* cs, cs 1 = csoportkör
* cs 2 = középdöntő (második csoportkör)
* 1/16 = 16 közé jutásért
* 1/8 = nyolcaddöntő
* 1/4 = negyeddöntő
* 1/2 = elődöntő
* D = döntő

**Összesen:**

* 3x **EHF-Bajnokok Ligája-negyeddöntős** (1997, 2004, 2015)
* 3x **EHF Kupagyőztesek Európa Kupája-elődöntős** (1982, 1984, 1994)
* 1x **EHF-kupa-győztes** (2014)
* 2x **EHF-kupa negyeddöntős** (1995, 2001)
* 1x **EHF City-kupa elődöntős** (1996)

## Jelenlegi keret

A 2022–2023-as szezon játékoskerete
Sablon:Col-begin
Sablon:Col-2

Kapusok
* 16 Sablon:Flagicon Mikler Roland
* 32 Sablon:Flagicon Mirko Alilović

Balszélsők
* 25 Sablon:Flagicon Sebastian Frimmel
* 71 Sablon:Flagicon Alexander Blonz

Jobbszélsők
* 17 Sablon:Flagicon Bogdan Radivojević
* 24 Sablon:Flagicon Mario Šoštarič

Beállók
* 22 Sablon:Flagicon Matej Gaber
* 27 Sablon:Flagicon Bánhidi Bence
* 45 Sablon:Flagicon Rosta Miklós

Sablon:Col-2

Balátlövők
* Sablon:09 Sablon:Flagicon Bodó Richárd
* 21 Sablon:Flagicon Szita Zoltán
* 51 Sablon:Flagicon Borut Mačkovšek

Irányítók
* 10 Sablon:Flagicon Miguel Martins
* 44 Sablon:Flagicon Dean Bombač

Jobbátlövők
* Sablon:07 Sablon:Flagicon Luka Stepančić
* Sablon:05 Sablon:Flagicon Kent Robin Tønnesen
* 41 Sablon:Flagicon Imanol Garciandia

Sablon:Col-end

## Ismertebb játékosok

### Az 1996-os magyar bajnok csapat névsora

**Edző:** Skaliczki László

### A 2007-es magyar bajnok csapat névsora

**Edző:** Zoran Kurteš, majd Vladan Matić

### A Pick Szeged játékoskeretei 2004-től

Sablon:Pick Szeged keret 2004-05
Sablon:Pick Szeged keret 2005-06
Sablon:Pick Szeged keret 2006-07
Sablon:Pick Szeged keret 2007-08
Sablon:Pick Szeged keret 2008-09
Sablon:Pick Szeged keret 2009-10
Sablon:Pick Szeged keret 2010-11
Sablon:Pick Szeged keret 2011-12
Sablon:Pick Szeged keret 2012-13
Sablon:Pick Szeged keret 2013–2014
Sablon:Pick Szeged keret 2014–2015
Sablon:MOL-Pick Szeged keret 2015–2016
Sablon:MOL-Pick Szeged keret 2017–2018
Sablon:MOL-Pick Szeged keret 2020–2021

## Utánpótlás

Az utánpótlás vezetője Kárpáti Krisztián.

**A korcsoportok edzői:**

* PICK Kézilabda Akadémia U23: Kárpáti Krisztián
* PICK Kézilabda Akadémia ifjúsági: Szabó Levente
* PICK Kézilabda Akadémia serdülő:
* PICK Kézilabda Akadémia U16: Jámbor-Kardos Viktor

### Híres szegedi nevelésű játékosok

A szegedi műhelyből több híres játékos kerül ki, akik közül többen a nemzetközi porondon is megállták a helyüket.

* Lele Ambrus
* Szabó László
* Tóth Géza
* Nagy László
* Buday Dániel
* Laluska Balázs
* Vadkerti Attila
* Herbert Gábor
* Berta Róbert
* Fekete Róbert
* Oszlánczi András

## Szurkolók és szponzorok

A Pick Szeged férfi kézilabdacsapata Szeged egyik legnagyobb múltú, legismertebb, legnépszerűbb és legsikeresebb sportegyesülete.

### Szurkolói csoportok

* CSAK ELŐRE A Szegedi Kézilabdáért Egyesület
* Szeged Kézilabda Fan Club
* Szegedi Funok
* Majestic Ultrák

### Támogatók

**A Pick Szeged gyémánt fokozatú főtámogatói:**

* Pick SZEGED Zrt
* OTP Bank Nyrt.
* OTP Lakástakarék
* Szerencsejáték Zrt.

Az egyesület továbbá arany, ezüst és bronz fokozatú támogatókkal, illetve törzstámogatókkal és pártolókkal is rendelkezik.

## További információk

* Cím: Szeged, Deák Ferenc utca 28-30.
* Elérhetőség: Tel.: +36 62 467 468, Fax: + 36 62 467-568
* Honlap: http://www.pickhandball.hu
* E-mail: pickinfo@pickhandball.hu

## Irodalom

* Vitos György: A Szegedi Előrétől Tisza Volánon keresztül a Pick Szegedig, 1996.
* Vitos György: A Pick Szeged európai kupatörténete, 2004.
* Vitos György: A Tisza Volán és Pick Szeged európai kupatörténete, 2005.
* Vitos György: Tisza Volán és PICK Szeged európai kupa-trilógia, 2006.
* Vitos György: Pick kézilabda - BL-varázs Szegeden, 2007.
* Vitos György: Pick kézilabda: Ötödször is BL Szegeden!, 2008.
* Vitos György: Pick kézilabda: A BL-bűvöletében I. rész, 2009.
* Vitos György: Pick kézilabda: A BL-bűvöletében II. rész, 2010.
* Vitos György: Pick kézilabda: 50 év!, 2011.

## További információk

* A Pick Szeged hivatalos oldala
* A Pick Szeged legolvasottabb fóruma
* [./https://web.archive.org/web/20200508051856/http://csakelore.hu/ A Pick Szeged szurkolóinak kluboldala]
* Hajrá Pick Szeged! szurkolói fórum
* Online interjú Vladan Maticcsal Archiválva 2008. március 25-i dátummal a Wayback Machine-ben
* Pick szeged.lap.hu - linkgyűjtemény
* Pick Szeged Szurkoló FUN-ok (a "B-közép") szurkolói oldala

Sablon:Magyar férfi kézilabda-bajnokság (első osztály) csapatai
Sablon:Kézilabda Magyarországon

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Sport]] **[[Portál:Sport|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Sport]] **[[Portál:Sport|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Sport]]** [[Portál:Sport|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap

1. ↑ http://webradio.hu/index.php?option=content&task=view&id=80652
2. ↑ http://www.nemzetisport.hu/kezilabda/20030530/kovacs\_peter\_szeged
3. ↑ http://www.origo.hu/sport/kezilabda/20030605kovacs1.html
4. ↑ http://www.origo.hu/sport/kezilabda/20031214hetgollal.html
5. ↑ http://www.nemzetisport.hu/kezilabda/20031221/a\_pick\_kiverte\_a\_cimvedot/
6. ↑ http://www.pickhandball.hu/hirek/a-magdeburg-jutott-a-negy-koze/129/**Parancsfájl-hiba: nincs „Unsubst” modul.**
7. ↑ http://www.origo.hu/sport/kezilabda/20060325nyartol.html
8. ↑ http://www.origo.hu/sport/kezilabda/2006052813ev.html
9. ↑ http://archiv.promenad.hu/modules.php?name=News&file=print&sid=26039**Parancsfájl-hiba: nincs „Unsubst” modul.**
10. ↑ http://www.pickhandball.hu/hirek/harom-even-belul-bajnokcsapatot-akarnak-epiteni/226/**Parancsfájl-hiba: nincs „Unsubst” modul.**
11. ↑ http://www.nemzetisport.hu/migralt\_cikkek/20060331/zoran\_kurtes\_szegedre\_tart
12. ↑ http://www.varki.gportal.hu/gindex.php?pg=7776448&nid=1982289
13. ↑ Archivált másolat. Archived from the original on augusztus 8, 2014. Retrieved on június 22, 2012.
14. ↑ http://www.origo.hu/sport/kezilabda/20070216adunaferr.html
15. ↑ Archivált másolat. Archived from the original on augusztus 8, 2014. Retrieved on június 22, 2012.
16. ↑ http://www.origo.hu/sport/kezilabda/20070711-a-ferfikezilabdabajnoksag-atigazolasi-hirei.html
17. ↑ Archivált másolat. Archived from the original on április 22, 2012. Retrieved on június 22, 2012.
18. ↑ Archivált másolat. Archived from the original on szeptember 9, 2009. Retrieved on június 22, 2012.
19. ↑ Archivált másolat. Archived from the original on február 22, 2010. Retrieved on június 22, 2012.
20. ↑ Archivált másolat. Archived from the original on március 4, 2016. Retrieved on június 22, 2012.
21. ↑ http://www.origo.hu/sport/kezilabda/20091031-matictol-sem-vartunk-csodat-interju-lele-ambrussal.html
22. ↑ Archivált másolat. Archived from the original on június 15, 2013. Retrieved on június 22, 2012.
23. ↑ Archivált másolat. Archived from the original on május 17, 2013. Retrieved on június 22, 2012.
24. ↑ Archivált másolat. Archived from the original on május 17, 2013. Retrieved on június 22, 2012.
25. ↑ Archivált másolat. Archived from the original on február 2, 2014. Retrieved on június 22, 2012.
26. ↑ Archivált másolat. Archived from the original on május 17, 2013. Retrieved on június 22, 2012.
27. ↑ http://www.nemzetisport.hu/kezilabda/99-szazalek-hogy-lekai-a-szegedben-folytatja-2033658
28. ↑ Archivált másolat. Archived from the original on október 25, 2011. Retrieved on június 22, 2012.
29. ↑ http://www.pickhandball.hu/hirek/velky-mihaly-orommel-jovok-szegedre-/2070/**Parancsfájl-hiba: nincs „Unsubst” modul.**
30. ↑ Archivált másolat. Archived from the original on október 31, 2011. Retrieved on június 22, 2012.
31. ↑ Archivált másolat. Archived from the original on június 15, 2012. Retrieved on június 22, 2012.
32. ↑ Archivált másolat. Archived from the original on április 18, 2012. Retrieved on június 22, 2012.
33. ↑ Archivált másolat. Archived from the original on február 2, 2014. Retrieved on március 29, 2013.
34. ↑ http://www.origo.hu/sport/kezilabda/20120226-kikapott-es-kiesett-a-szeged-a-kezis-blben.html
35. ↑ Archivált másolat. Archived from the original on június 25, 2012. Retrieved on június 21, 2012.
36. ↑ Archivált másolat. Archived from the original on március 25, 2013. Retrieved on március 29, 2013.
37. ↑ Archivált másolat. Archived from the original on április 1, 2013. Retrieved on március 29, 2013.
38. ↑ Magyarország kézilabda-hatalom lett. origo.hu (2014-05-18). Retrieved on május 20, 2014.
39. ↑ Dr. Szűcs Ernő Péter: érkezik a jövő csapata. *delmagyar.hu*. Archived from the original on június 16, 2016. Retrieved on június 11, 2016.
40. ↑ Origo. A Szeged világválogatottal döntené meg a Veszprém trónját. *http://www.origo.hu/*. Retrieved on június 11, 2016.
41. ↑ Sorozatban tizedszer Magyar Kupa-győztes a Veszprém. Retrieved on április 17, 2018.
42. ↑ Győzött a Szeged, ám nem lesz magyar klub a BL negyeddöntőjében. Retrieved on április 1, 2018.
43. ↑ Bodó-varázslat Veszprémben, 11 év után újra bajnok a Szeged!. Retrieved on május 20, 2018.
44. ↑ Elképesztő hajrá – 11 év után ismét MK-győztes a Szeged. Retrieved on április 7, 2019.
45. ↑ Trónfosztás a kupában, a Veszprém nagy csatában legyőzte a Szegedet. Retrieved on április 14, 2021.
46. ↑ A Szeged Veszprémben is győzött, megnyerte a bajnokságot!. Retrieved on június 5, 2021.
47. ↑ Sablon:CitWeb
48. ↑ Sablon:CitWeb
49. ↑ http://www.kezitortenelem.hu/index.php?page=EK-szeged-ferfi.htm
50. ↑ Játékosaink, pickhandball.hu
51. ↑ http://webradio.hu/index.php?option=content&task=view&id=80636
52. ↑ http://webradio.hu/index.php?option=content&task=view&id=80637
53. ↑ http://webradio.hu/index.php?option=content&task=view&id=80648
54. ↑ Munkatársak (hu). *Pick Szeged Kézilabdacsapat Utánpótlás*. Retrieved on május 1, 2019.
55. ↑ Archivált másolat. Archived from the original on március 20, 2013. Retrieved on március 20, 2013.